CELEX: C2007/211/07
Language: da
Date: 2007-09-08 00:00:00
Title: Sag C-277/05: Domstolens dom (Første Afdeling) af 18. juli 2007 — Société thermale d'Eugénie-Les-Bains mod Ministère de l'Économie, des Finances et de l'Industrie (anmodning om præjudiciel afgørelse fra Conseil d'État — Frankrig) (Moms — anvendelsesområde — depositum erlagt inden for rammerne af aftaler om momspligtig levering af tjenesteydelser, og som beholdes af sælgeren i tilfælde af annullation — kvalifikation)

8.9.2007   
            
            
               DA
            
            
               Den Europæiske Unions Tidende
            
            
               C 211/5
            
         Domstolens dom (Første Afdeling) af 18. juli 2007 — Société thermale d'Eugénie-Les-Bains mod Ministère de l'Économie, des Finances et de l'Industrie (anmodning om præjudiciel afgørelse fra Conseil d'État — Frankrig)
   (Sag C-277/05) (1)
   
   (Moms - anvendelsesområde - depositum erlagt inden for rammerne af aftaler om momspligtig levering af tjenesteydelser, og som beholdes af sælgeren i tilfælde af annullation - kvalifikation)
   (2007/C 211/07)
   Processprog: fransk
   Den forelæggende ret
   Conseil d'État
   Parter i hovedsagen
   
      Sagsøger: Société thermale d'Eugénie-Les-Bains
   
      Sagsøgt: Ministère de l'Économie, des Finances et de l'Industrie
   Sagens genstand
   Anmodning om præjudiciel afgørelse — Conseil d'État (Frankrig) — fortolkning af artikel 2, stk. 1 i Rådets sjette direktiv 77/388/EØF af 17. maj 1977, om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — anvendelsesområde — depositum erlagt inden for rammerne af aftaler om merværdiafgiftspligtig levering af tjenesteydelser, og som beholdes af sælgeren i tilfælde af udeblivelse — kvalifikation som vederlag for en tjenesteydelse, der består i at foretage en reservation, eller som erstatning for tab som følge af udeblivelse
   Konklusion
   Artikel 2, nr. 1, og artikel 6, stk. 1, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag skal fortolkes således, at beløb, der betales i form af et depositum inden for rammerne af aftaler om levering af hotelydelser underlagt merværdiafgift — når kunden gør brug af sin mulighed for annullation, og bestyreren af hotelvirksomheden beholder disse beløb — skal anses for godtgørelse for det tab, der er lidt som følge af kundens annullation, uden direkte sammenhæng med nogen form for levering af tjenesteydelser mod vederlag, og er som sådan ikke underlagt denne afgift.
   
      (1)  EUT C 229 af 17.9.2005.